সানায়া ইরানি

সানায়া ইরানি (বর্তমানে সানায়া সেহগল নামে পরিচিত; জন্ম: ১৭ই সেপ্টেম্বর ১৯৮৩) হলেন একজন ভারতীয় টেলিভিশন অভিনেত্রী। তিনি মিলে জব হাম তুম-এ গুনজন এবং ইস পেয়ার কো কেয়া নাম দু?-এ খুশি চরিত্রে অভিনয়ের মাধ্যমে দর্শকের মনে স্থান করে নিয়েছেন। ২০১৫ সালে, সানায়া কালার্স টিভিতে প্রচারিত নৃত্য বিষয়ক জনপ্রিয় আপাতবাস্তব টেলিভিশন অনুষ্ঠান ঝলক দিখলা যা-এর ৮ম আসরে একজন প্রতিযোগী হিসেবে অংশ নিয়েছিলেন, যেখানে তিনি শিরোপা লাভ করেছিলেন। পরবর্তীতে তিনি তাঁর সঙ্গী মোহিত সেহগলের সাথে ২০১৭ সালে স্টার প্লাসে প্রচারিত জনপ্রিয় অনুষ্ঠান নাচ বলিয়ে-এ অংশগ্রহণ করেছিলেন; যেখানে তিনি তৃতীয় স্থান অর্জন করেছিলেন। সানায়া ইরানি ১৯৮৩ সালের ১৭ই সেপ্টেম্বর তারিখে ভারতের মহারাষ্ট্রের মুম্বইয়ের একটি পার্সি পরিবারে জন্মগ্রহণ করেছেন। সানায়া উদগমণ্ডলমের একটি বোর্ডিং স্কুলে সাত বছর অতিবাহিত করেছিলেন। এরপর তিনি সিডেনহ্যাম কলেজ থেকে স্নাতক এবং মডেল হওয়ার পূর্বে এমবিএ ডিগ্রি অর্জন করেছিলেন। সানায়া ইরানির প্রথম মডেলিং পোর্টফোলিওটি, আলোকচিত্রশিল্পী থেকে অভিনেতায় পরিণত হওয়া বলিউড অভিনেতা, বোমান ইরানি করেছেন। সানায়া ২০০৬ সালে যশ রাজ ফিল্মস-এর প্রযোজনায় নির্মিত চলচ্চিত্র ফানা-এ মেহবুবা নামে একটি বিশেষ চরিত্রে অভিনয়ের মাধ্যমে অভিনয় জগতে প্রবেশ করেছিলেন। এই চরিত্রে অভিনয় করা সম্পর্কে সানায়া এক সাক্ষাৎকারে জানিয়েছিলেন যে, "দুর্ঘটনাক্রমে আমি এই চরিত্রে অভিনয় করার সুযোগ পেয়েছিলাম। আমির খান ও কাজল আমার প্রিয় অভিনেতা হওয়ায় এটি আমার কাছে স্বপ্ন বাস্তবে রূপান্তরিত হওয়ার মতো হয়েছিল।" টেলিভিশনে প্রবেশের পূর্বে তিনি শাহরুখ খান, কারিনা কাপুর এবং অন্যান্য বলিউড তারকাদের সাথে বেশ কয়েকটি টেলিভিশন বিজ্ঞাপনে কাজ করেছেন। তিনি জগজিৎ সিংয়ের তুমকো দেখা নামে গানে কাজ করার মাধ্যমে চিত্রসঙ্গীতে অভিষেক করেছিলেন। কর্মজীবনের শুরুতে ইরানি হিন্দিতে সাবলীলভাবে কথা বলতে পারতেন না এবং বেশ কয়েকটি অনুষ্ঠানে ভাষার সাথে তাঁর এই লড়াইয়ের কথা বলেছিলেন। তিনি একমাত্র ভারতীয় টেলিভিশন অভিনেত্রী হিসেবে ভারত পিপল ম্যাগাজিনের চল্লিশ জন সুন্দরী নারীদের তালিকায় স্থান পেয়েছিলেন। অভিনয় ছাড়াও তিনি তাঁর নাচের দক্ষতার জন্য পরিচিত। কে-ভিত্তিক সংবাদপত্র ইস্টার্ন আই ২০১২ সালে তাদের ৫০ জন আবেদনময়ী এশীয় নারীর তালিকায় তাঁকে স্থান দিয়েছে। ২০১৪ সালে, তিনি রেডিফের শীর্ষ ১০ সেরা টেলিভিশন অভিনেত্রীদের তালিকায় ছিলেন। ২০১৪ সালের নভেম্বর মাসে, সানায়াকে বিগ বস ৮-এ অংশগ্রহণ করার জন্য যোগাযোগ করা হয়েছিল, কিন্তু তিনি তা প্রত্যাখ্যান করেছিলেন। ভারতীয় টেলিভিশন অভিনেত্রীদের তালিকা হিন্দি টেলিভিশন অভিনেত্রীদের তালিকা Naithani, Priyanka (১৮ অক্টোবর ২০১২)। "From reel to real life jodis"। The Times of India। সংগ্রহের তারিখ ৪ জুন ২০১৯।  "Happy Birthday Sanaya Irani: Lesser known facts about the Iss Pyaar Ko Kya Naam Doon actor"। The Indian Express (ইংরেজি ভাষায়)। ২০১৭-০৯-১৭। সংগ্রহের তারিখ ২০১৯-০৬-১০।  Tv Talks Networks (১৭ জুন ২০১৫)। "Sanaya Irani to take part in Jhalak Dikhhla Jaa (JDJ) 8"। TV Talks। ১৪ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৫।  "I want to win Nach Baliye for Mohit: Sanaya Irani"। ২ জুন ২০১৭।  "Sanaya Irani brimming with joy a day before her birthday, read to know"। ১৭ সেপ্টেম্বর ২০১৬।  "Happy Birthday Sanaya Irani: Lesser known facts about the Iss Pyaar Ko Kya Naam Doon actor"। Indian Express। ১৭ সেপ্টেম্বর ২০১৭।  "From Fanaa to Mile Jab Hum Tum"। Rediff.com। ২০০৪-১২-৩১। সংগ্রহের তারিখ ২০১৪-০৪-১৯।  "From Fanaa to Mile Jab Hum Tum"। Rediff.com। সংগ্রহের তারিখ ২০১২-০৬-০৯।  "From Fanaa to Mile Jab Hum Tum"। Rediff.com। ২০০৪-১২-৩১। সংগ্রহের তারিখ ২০১৪-০৪-১৯।  "Priyanka Chopra named world's sexiest Asian woman"। archive.mid-day.com। ১৬ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুলাই ২০১৮।  "Television's top 10 actresses"। ২ জুলাই ২০১৪।  "Sanaya Irani and Rucha Hasabnis as wild card entrants in Bigg Boss 8"। ২৩ অক্টোবর ২০১৪। ১ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।  বলিউড হাঙ্গামায় সানায়া ইরানি (ইংরেজি) ইন্টারনেট মুভি ডেটাবেজে সানায়া ইরানি (ইংরেজি)